PMIndiaData/PMIndiaSum huggingface dataset:
পি.এম.না লৈবাক অসিগী সিখশিংগী মরু ওইবা লুচিংবশিংগা উনখি

প্রধান মন্ত্রী, শ্রী নরেন্দ্র মোদীনা ঙসি ৭ লোক কল্যান মার্গতা লৈবাক অসিগী সিখশিংগী মরু ওইবা লুচিংবশিংগা উনখি। সিখ ফুরুপকী য়াইফনবগীদমক্তা লেপ্তনা খোংথাং কয়া অমা পাইখৎখিবগীদমক্তা, অমসুং মরু ওইনা দিসেম্বরগী ২৬পু বীর বাল দিৱস ওইনা লাউথোক্নবগী ৱারেপ লৌরদুনা চার সাহিবজাদেবু ইকাইখুম্নবীবগীদমক্তা দেলিগেশন অদুনা প্রধান মন্ত্রীবু থাগৎপা ফোংদোকখি। দেলিগেশন অদুগী মেম্বর খুদিংমক্না প্রধান মন্ত্রীবু ‘সিরোপাও’ অমসুং ‘সিরি সাহিব’না ইকাইখুম্নবা উৎখি। প্রধান মন্ত্রীনা হায়খি মদুদি লৈবাক অসিগী রিজন কয়া অমগী মীশিংনা চার সাহিবজাদেগী লৌখিবা থৌদাং অমসুং মখোয়না খত্থোকখিবশিং অদুগী মতাংদা খঙদে। মহাক্না নিংশিংলদুনা হায়খি মদুদি মহাক্না স্কুলশিংদা অমসুং অঙাংশিংগী মমাংদা ৱা ঙাংনবগী খুদোংচাবা অমা হেক ফংবা খুদিংগী, মহাক্না মতম চুপ্পদা চার সাহিবজাদেগী মতাংদা ঙাংখি। দিসেম্বরগী ২৬পু বীর বাল দিৱস ওইনা পাংথোকপগী ৱারেপ অসিনা লৈবাক অসি শিনবা থুংনা কাচিন-কোয়াদা লৈরিবা অঙাংশিংদা মখোয়গী মতাংদা খঙহনবদা য়াম্না মরু ওইবা থৌদাং লৌগদৌরিবনি। প্রধান মন্ত্রীনা সিখ ফুরুপকী মরু ওইবা লুচিংবশিংবু মহাক্কা উনবা লাকপগীদমক্তা থাগৎপা ফোংদোকখি অমসুং মহাক্কী য়ুমগী থোং অসি মখোয়গীদমক্তা মতম চুপ্পদা লাউনা হাংদুনা লৈগনি হায়না হায়খি। মহাক্না পঞ্জাবতা লৈবা মতমদা মখোয়গা থমখিবা মরী অমসুং মখোয়গা লোইননা লেনখিবা মতম অদুবু নিংশিংখি। প্রধান মন্ত্রীনা সিখ ফুরুপকী থৌগল তৌবগী ৱাখল্লোন অদুবু থাগৎখি অমসুং মালেম অসিদা মসিগী মতাংদা হেন্না খঙহনবগী মথৌ তাই হায়না হায়খি। মহাক্কী সরকার অসিনা সিখ ফুরুপকী য়াইফনবগীদমক্তা লেংদনা লেপ্লি হায়না প্রধান মন্ত্রীনা হায়খি। মসিগী মতাংদা সরকারনা লৌখৎখিবা খোংথাংশিং অদুগী মতাংদা হায়খি। মহাক্না অফগনিস্তান্দগী গুরু গ্রন্থ সাহিবপু পুরক্নবগীদমক্তা তৌখিবা অখন্না থৌরাংশিং অদুগী মতাংদা খন্নখি। মহাক্না সিখ পিলগ্রিমশিংগীদমক্তা কর্তারপুর সাহিব কোরিদোর হাংদোক্নবা দিপ্লোমেতিক ওইবা চেনেলশিংগী খুত্থাংদা সরকার অসিনা লৌখৎখিবা খোংথাংশিং অদুগী মতাংদসু হায়খি। শ্রী মঞ্জিন্দর সিং সির্সানা হায়কি মদুদি বীর বাল দিৱস পাংথোক্নবগী ৱারেপ অসিনা চার সাহিবজাদেগী কত্থোকখিবশিং অদুগী মতাংদা লৈবাক অসিগী অঙাংশিংদা খঙহল্লগনি। সিং সাহিব গ্যানি রঞ্জীত সিং, জাথেদার তখত স্রি পত্না সাহিবনা কর্তারপুর সাহিব কোরিদোরবু অমুক হন্না হাংদোকপগীদমক্তা অমসুং লঙ্গরদগী জি.এস.তি. লৌথোকপা অসিগুম্বা খোংথাংশিং পাইখৎপগীদমক্তা প্রধান মন্ত্রীবু থাগৎপা ফোংদোকখি। মহাক্না মখা তারকখি মদুদি সিখ ফুরুপকীদমক্তা প্রধান মন্ত্রীনা লৌখৎখিবা খোংথাং কয়া অসিনা মহাক অসি থমোইনুংদদি সিখ অমনি হায়বা উৎলি।নেস্নেল মাইনোরিতী কমিসনগি হান্নগী চেবরমেন, শ্রী তার্লোচন সিংনা হায়খি মদুদি লৈবাক অসি খাইদোরকপা মতমদা মশিং য়াম্লবা মীওই কয়া অমনা পুনশি কত্থোকখিবা সিখ ফুরপনা লৌখিবা থৌদাংশিং অদুবু নিংখা তম্লবা মতুংদা অহানবা ওইনা মশক খংবীরে হায়না মহাক্না হায়খি। মহাক্না সিখ ফুরুপনা লৌখিবা থৌদাংশিং মালেমগী থাক্তা পুখৎপীবগীদমক্তা প্রধান মন্ত্রীবু থাগৎপা ফোংদোকখি।
পি.এম.না হায়খ্রে লাইচৎ অসি থেংনবদা ঐখোয়গী মরূপশিংদা মতেং পাংননবা তৌবা য়াবশিং তৌননবা ইন্দিয়ানা শেম শাদুনা লৈরে

লাইচৎ অসি থেংনবদা মহাক্কী মরূপশিংদা মতেং পাংননবা তৌবা য়াবশিং তৌননবা ইন্দিয়ানা শেম শাদুনা লৈরে হায়না প্রধান মন্ত্রী শ্রী নরেন্দ্র মোদিনা হায়খ্রে‍। ৱাফমসি ইজরেলদা ক্লোরোকুইন থাননবা ইন্দিয়াগী ফিরেপ্পু থাগৎপা ফোঙদোক্লদুনা ইজরেলগী প্রধান মন্ত্রী বেঞ্জামিন নেতন্যহুগী ত্বীত্তা প্রধান মন্ত্রী শ্রী নরেন্দ্র মোদিনা পাউখুম ওইনা পীখিবনি‍। মহাক্কী ত্বীত্তা প্রধান মন্ত্রী মোদিনা হায়, “লাইচৎ অসি ঐখোয়না পুন্না থেংনমিন্নবা মথৌ তাই‍। ইন্দিয়ানা মহাক্কী মরূপশিংবু মতেং পাংননবা তৌফম থোকপা পুম্নমক তৌনবা শেম শাদুনা লৈরি‍। ইজরেলগী মীয়ামগী নুংঙাই-য়াইফবা অমদি হকচাং ফনা লৈনবগীদমক্তা থৌনীজরি‍।”
প্রধান মন্ত্রীনা শ্রী পিনারায়ি বিজায়নবু কেরলাগী মুখ্য মন্ত্রী ওইনা  ৱাশক লৌখিবদা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা শ্রী পিনারায়ি বিজায়নবু কেরলাগী মুখ্য মন্ত্রী ওইনা ৱাশক লৌখিবদা নুংঙাইবা ফোংদোকখ্রে। ত্বীত অমদা প্রধান মন্ত্রীনা হায়খি, “শ্রী পিনারায়ি বিজায়নবু কেরলাগী মুখ্য মন্ত্রী ওইনা ৱাশক লৌবা অমসুং ওফিস অসিদা অনিশুবা ওইনা ফম পাইবগীদমক নুঙাইবা ফোংদোকচরি”।
পি.এম.এন.সি.ঐচ.কী মীহুৎ কাংবুনা প্রধান মন্ত্রীগা উনখ্রে অমসুং ২০১৮ পার্তনর্স ফোরমগীদমক লোগো খুদোল তমখ্রে

হকশেল অমসুং য়াইফ-য়ুম্বালগী কেন্দ্র মন্ত্রী শ্রী জে.পি. নদ্দা, চিলীগী হান্নগী রাষ্ট্রপতি অমসুং পি.এম.এন.সি.ঐচ.কী বোর্দ চেয়র দা. মাইকেল বচেলেৎ, অমদি ময়াম্না শকখঙনরবা এক্তর অমসুং য়ুনিসেফকী গুদৱিল এম্বেসেদর প্রিয়ঙ্কা চোপ্রা, পি.এম.এন.সি.ঐচ. পার্তনর ফোরমগী চেম্পিয়ন অহুম, শ্রী এ.কে. চৌবে, রাজ্য মন্ত্রী (হকশেল অমসুং য়াইফ-য়ুম্বাল) অমসুং শ্রীমতী প্রীতি সুদান, সেক্রেতরী (হকশেল অমসুং য়াইফ-য়ুম্বাল) য়াওবা, দ পার্তনরশিপ ফোর মেতর্নেল, ন্যুবোর্ন এন্দ চাইল্দ হেল্থ (পি.এম.এন.সি.ঐচ.)কী মীহুৎ কাংবুনা ঙসি প্রধান মন্ত্রী শ্রী নরেন্দ্র মোদীগা উনদুনা মফমদা, ইং ২০১৮গী দিসেম্বর ১২-১৩দা ন্যু দিল্লীদা পাংথোক্কদৌরিবা পার্তনর্স ফোরম ২০১৮গী বার্তন তৌখ্রে। ফোরম অসিদা তোঙান তোঙানবা লৈবাকশিংদগী রাজ্যগী লুচিংবশিং অমদি হকশেল মন্ত্রীশিং অমসুং মীহুৎ কাংবু ১২০০না শরুক য়াগনি। পি.এম.এন.সি.ঐচ. অসি লৈবাক ৯২ অমসুং ওর্গনাইজেসন ১০০০ হেনবগী গ্লোবেল পার্তনর অমনি। প্রধান মন্ত্রীনা পি.এম.এন.সি.ঐচ. ফোরমগী পেত্রোন ওইবদা অয়াবা পীখি অমসুং ফোরমগী লোগো অদু তরাম্না লৌখি। দা. মাইকেল বচেলেৎনা পার্তনরশিপতা শিন্নরিবা অদু শন্দোক্না পনখি অমসুং ৱুমেন এমপৱর্মেন্ত, অঙাং মচা অমসুং নহাশিংনা মায়োক্নরিবা অদু মতৌ করম্না মাংলোমদা পুখৎকদগে হায়বগী মতাংদা প্রধান মন্ত্রীগী ওইবা ৱাখল্লোনশিং অদু তাখি। প্রাইভেৎ সেক্তরগা লোয়ননা পার্তনরশিপকী খুত্থাংদা ইনস্তিত্যুস্নেল দেলিবরিশিং হেঙ্গৎহন্নবগীদমক গুজরাত্তা পায়খৎলিবা অনৌবা খোংথাংশিংদা মহাক্কী ওইবা মরন্নাইগী এক্সপরিয়েন্সশিং অদু প্রধান মন্ত্রীনা সেয়র তৌখি।
অরুনাচল প্রদেশকী কোনুং ইতানাগরগী হোল্লোঙ্গিদা লৈরিবা গ্রীনফিল্দ এয়রপোর্তপু “দোনয়ি পোলো এয়রপোর্ত, ইতানাগর” হায়না মমিং ওনবগী কেবিনেতনা অয়াবা পীখ্রে

প্রধান মন্ত্রী, শ্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা অরুনাচল প্রদেশকী কোনুং ইতানাগরগী হোল্লোঙ্গিদা লৈরিবা গ্রীনফিল্দ এয়রপোর্তপু “দোনয়ি পোলো এয়রপোর্ত, ইতানাগর” হায়না মমিং ওনবগী অয়াবা পীখ্রে। অরুনাচল প্রদেশ সরকারনা রাজ্যসিগী চৎনবী অমসুং ইনাক খুল্লবা হেরিতেজ মশক তাক্নবগীদমক্তা মীয়াম্না নুমিত (দোনয়ি) অমসুং থা (পোলো) নিংবগী মতৌ তাক্তুনা এয়রপোর্ত অসিবু ‘দোনয়ি পোলো এয়রপোর্ত, ইতানাগর’ হায়না মিং ওনবগী ৱারেপ লৌখিবনি। হোল্লোঙ্গি গ্রীনফিল্দ এয়রপোর্ত শাবগী ‘ইন-প্রিন্সিপল’গী অয়াবসি ভারত সরকারনা জনুৱারী ২০১৯দা পীখিবনি। প্রোজেক্ত অসিমক এয়রপোর্ত ওথোরিতী ওফ ইন্দিয়া (এ.এ.আই.)না কেন্দ্র অমসুং অরুনাচল প্রদেশ সরকারগী মতেংগা লোয়ননা লুপা করোর ৬৪৬ চঙনা পায়খৎপনি।
ইন্দিয়ন সাইত মরি রামশরনা মশক খঙবিবা অসি চাউথোকচনিঙাই মরম অমনি: পি.এম.

প্রধান মন্ত্রী, শ্রী নরেন্দ্র মোদীনা হায় মদুদি ইন্দিয়ন সাইত মরি রামশরনা মশক খঙবিবা অসি ঐখোয়গীদমক চাউথোকচনিঙাই মরম অমনি। কেন্দ্রগী এনভাইরোনমেন্ত মন্ত্রী শ্রী ভুপিন্দর য়াদবনা ত্বীতকী পরিং অমদা পাউখুম পীরদুনা, প্রধান মন্ত্রীনা হায়খি; “ইন্দিয়ন সাইত মরি রামশরনা মশক খঙবিবা অসি চাউথোকচনিঙাই মরম অমনি। হায়রিবা অসিনা মহৌশাগী ওইবা মফমশিং য়োকখৎপা, ফ্লোরা অমসুং ফৌনা ঙাক শেনবগী থবকশিং অমসুং গ্রীনর প্লানেৎ অমা শেমগৎনবগী ভারতকী চহিচা লিরবা ইথোসশিং অমুক হন্না উৎথোক্লি”।
পি.এম.না মে ১৭তা ত্রাইগী সিলভর জুবিলি পালন তৌনবা পাঙথোকপা থৌরম অমদা ৱা ঙাংলগনি

প্রধান মন্ত্রী শ্রী নরেন্দ্র মোদীনা মে ১৭, ২০২২গী অয়ুক পুং ১১ তাবা মতমদা ভিদিও কনফরেন্সকী থোংদা তেলিকোম রিগ্যুলেতরী ওথোরিতী ওফ ইন্দিয়া (ত্রাই)গী সিলভর জুবিলী পালন তৌনবা পাঙথোকপা থৌরম অমদা ৱা ঙাংলগনি। প্রধান মন্ত্রীনা থৌরম অসি পালন তৌবা ওইনা পোস্তেল স্তাম্প অমসু ফোঙগনি। থৌরম অসিদা প্রধান মন্ত্রীনা আই.আই.তি, মদ্রাসনা লুচিংবা অপুনবা ইন্সতিত্যুত নিপালগী মলতি ইন্সতিত্যুত কোল্লাবোরেতিব প্রোজেক্ত অমা ওইনা দিবেলপ তৌখিবা ৫জি তেস্ত বেদসু লোঞ্চ তৌগনি। প্রোজেক্ত অসিদা শরুক য়াখিবা অতোপ্পা ইন্সতিত্যুতশিং অদুদি আই.আই.তি. দিল্লী, আই.আই.তি. হাইদরাবাদ, আই.আই.তি. বোম্বে, আই.আই.তি. কানপুর, আই.আই.এসসি. বেঙ্গলোর, সোসাইতী ফোর এপ্লাইদ মাইক্রোৱেব ইলেক্ত্রোনিক্স ইঞ্জিনীয়রিং এন্দ রিসর্চ (এস.এ.এম.ই.ই.আর.) অমসুং সেন্তর ফোর এক্সিলেন্স ইন ৱায়রলেস তেক্নোলোজী (সি.ই.দবল্যি.আই.তি.)নি। প্রোজেক্ত অসি লুপা করোর ২২০ হেন্না চংনা দিবেলপ তৌখি। তেস্ত বেদ অসিনা ভারতকী ইন্দস্ত্রী অমসুং স্তার্তঅপশিংবু ৫জি অমসুং নেক্স জেনরেসন তেক্নোলোজীশিংদা মখোয়গী প্রদক্ত, প্রোতোতাইপ, সোল্যুসন অমসুং অলগোরিথমশিং ভেলিদেৎ তৌবদা তেংবাং পীগদবা সপ্পোর্তিব ইকোসিস্তেম অমা ফংহনগনি। ত্রাই অসি তেলিকোম রিগ্যুলেতরী ওথোরিতী ওফ ইন্দিয়া এক্ত, ১৯৯৭কী মখাআদা ১৯৯৭তা লিংখৎকি।
প্রধান মন্ত্রী অমসু অফগানিস্তানগী রাস্ত্রপতিনা য়াইফ-পাউজেল পীনখ্রে

প্রধান মন্ত্রী নরেন্দ্র মোদীনা ঙসি অফগানিস্তানগী রাস্ত্রপতিগা লোইননা তেলিফোন্দা ৱারী শাখ্রে। লুচিংবা অনিনা অমনা অমগী মফমদা নবরোজগী য়াইফ-পাউজেল পীনখি অমসুং হায়খি মদুদি কুম্মৈ অসি লৈবাক অনিগী মরক্তা শরুক য়ামিন্নরবা ইপা-ইপুনা থমবীরম্বা লন অমসুং নাৎকী মরীগী খুদম্নি। লুচিংবা অনিনা মরু ওইনা কোবিদ-১৯ লাইচৎকী মতাংদা লমদম অসোমদা ওইরক্লিবা ফিভমগী মতাংদা ৱারী শানখি অমসুং তেংবাং পীনবা হেনগৎনবগীদমক মখোয়না ফোংদোক্নখিবশিং অদু অমুক হন্না পনখি।
পি.এম.না লাল বহাদুর সাস্ত্রীগী মফমদা মহাক্কা মপোক কুমওনদা শ্রদ্ধাঞ্জলি কৎখ্রে

প্রধান মন্ত্রী শ্রী নরেন্দ্র মোদীনা হান্নগী প্রধান মন্ত্রী লাল বহাদুর সাস্ত্রীগী মফমদা মহাক্কা মপোক কুমওনদা শ্রদ্ধাঞ্জলি কৎখ্রে‍। ত্বীত অমদা প্রধান মন্ত্রীনা হায়খি; “হান্নগী প্রধান মন্ত্রী লাল বহাদুর সাস্ত্রীগী মফমদা মহাক্কী মপোক কুমওন নুমিৎসিদা হন্না হন্না খুরুমজরি‍। ৱাংউলোন অমসুং চৎন-পথাপ্তা য়ুম্ফম ওইখিবা মহাক্কী পুন্সিনা লৈবাক মীয়ামগীদমক মতম পুম্নমক্তা পুক্নিং থৌগৎনিংঙাই ওইদুনা লৈহৌরগনি‍।”
সাইন্স অমসুং তেক্নলোজী চাউখৎহন্নবা অতল ইন্নোবসন মিসন ইন্দিয়া অমসুং ফন্দ “তেলেন্ত এন্দ সক্সেস” রুসিয়াগী মরক্তা এম ও য়ু তৌনবা মন্ত্রীমন্দলনা য়ারে

লৈবাক অনিগী মহৈরোইশিং, ওজাশিং, রিসর্স তৌবশিং অমসুং সাইন্তিস্তশিংগী মরক্তা মতেং পীনদুনা সাইন্স অমসুং তেক্নলোজী চাউখৎহন্নবা অতল ইন্নোবসন মিসন ইন্দিয়া অমসুং ফন্দ “তেলেন্ত এন্দ সক্সেস” রুসিয়াগী মরক্তা এম ও য়ু তৌনবা প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা য়ারে। এম ও য়ু অদু ২০১৮গী ওক্তোবর ৫দা খুৎয়েক পীনখিবনি। কান্নবশিং : এম ও য়ু অদুনা ভারত অমসুং রুসিয়াগী মরক্তা লৈবাক অনিগী মহৈরোইশিং, ওজাশিং, রিসর্স তৌবশিং অমসুং সাইন্তিসশিংগী মরক্তা মতেং পীনদুনা সাইন্স অমসুং তেক্নলোজী চাউখৎহন্নবদা মতেং ওইগনি। অচৌবা কান্নবা : এম ও য়ু অসিনা লৈবাক অনিগী স্কুলশিং, য়ুনিভর্সিতীশিং, কলচরেল ইন্সতিত্যুৎশিং, সাইন্স অমসুং তেক্নোলোজী অমসুং স্পেসিয়েলাইজ এজুকেসন ইন্সতিত্যুৎশিং, হায়-তেক কম্পেনীশিং, স্তার্তঅপশিং অমসুং ইন্নোবেসন সেন্তরশিংগী মরক্তা মরি শেমগৎপদা শরুক য়াগনি। পায়খৎকদৌরিবা থবকশিং অদুনা লৈবাক অনি অসিদা অনৌবা সাইন্সকী লৌশিং শেমগৎপা, ইন্তেলেকচুয়েল প্রোপর্তী শেম্বা, অনৌবা পুথোকপা অমসুং পোৎ পুথোকপদা মতেং পাংগনি হায়না থাজবা থম্লি। নুঙগী ৱারোল : ২০১৫গী দিসেম্বর ২৩-২৪দা প্রধান মন্ত্রী নরেন্দ্র মোদীগী মহাক্কী রুসিয়া খোঙচৎ মনুংদা সোচীদা লৈবা সিরিয়স এজুকেসনেল সেন্তরদা চৎখি অমসুং ভারতকী মহৈরোইশিংগা লোয়ননা থবক তৌনবা রুসিয়াগী মহৈরোইশিং ভারত্তা লাক্নবা চেবাউ পীখি। ২০১৮গী ওক্তোবরদা রুসিয়াগী রাস্ত্রপতি ব্লাদিমির পুতিন লাক্লম্বা খোঙচৎ অদুগী মাংওইননা ২০১৮গী ওক্তোবর ১-৪ ফাওবা দিল্লীগী আই আই তিগী ইন্নোবেসন বুত কেম্পতা অতল তিনকরিং লেব স্কুলশিংগী মহৈরোই মঙাগা থবক তৌমিন্ননবা রুসিয়াগী মহৈরোই ১০ ভারত্তা লাকখি। সেক্তর মঙা; হকশেল, স্পেস তেক্নোলোজী, ক্লিন তেক্নোলোজী, এগ্রি-তেক্নোলোজী অমসুং স্মার্দ মোবিলিতীদা অনৌবা প্রোতোতাইপশিং শেমগৎনবা অনৌবা ৱাখল্লোনদা মহৈরোইশিং থবক তৌখি। ২০১৮গী ওক্তোবর ৫দা নহা ওইরিবা মহৈরোইশিংনা পুথোকপা প্রোতোতাইপশিং অদু প্রধান মন্ত্রী নরেন্দ্র মোদী অমসুং রুসিয়াগী রাস্ত্রপতি ব্লাদিমির পুতিনগী মমাংদা উৎখি। মসিগী এম ও য়ু অসিগী খুৎথাংদা, মখা তানা অতল ইন্নোবসন মিসন ইন্দিয়া অমসুং ফন্দ “তেলেন্ত এন্দ সক্সেস” রুসিয়াগী মরক্তা পু্ন্না থবক তৌমিন্নগনি।
ভিদিও কনফরেন্সিংগী খুৎথাংদা লখনৌগী কৃষি কুম্ভদা প্রধান মন্ত্রিনা ৱা ঙাংখি

ভিদিও কনফরেন্সিংগী খুৎথাংদা লখনৌগী কৃষি কুম্ভদা প্রধান মন্ত্রি নরেন্দ্র মোদীনা ৱা ঙাংখি । প্রধান মন্ত্রিনা হায়খি,লৌমীশিং পুনবা অসিনা লৌউ-শিংউগী লমদা অনৌবা তেক্নোলোজিশিং অমসুং হেন্না ফবা খুদোংচাবা কয়া শেম্নবগী লম্বী অমা শেম্লগনি । মহৈ-মরোংগী পোৎথোক হেনগৎনবা থবক পায়খৎপগীদমক প্রধান মন্ত্রিনা উত্তর প্রদেস সরকার থাগৎখি । মহাক্না হায়খি, লৈবাক অসি মাংলোমদা পুখৎলিবশিংগী মরক্তা লৌমীশিংসু অমনি । ২০২২দা লৌমীশিংগী শেন্থোক শরুক অনিদা হেনগৎহন্নবা কেন্দ্র সরকারনা পায়খৎলিবা থবকশিং মহাক্না অমুক হন্না নিংশিংখি । মসিগী মতাংদা মহাক্না হায়খি, লৌ উবদা শেন চংবা হন্থনবা অমসুং শেন্দোং হেন্না ফংনবা খোঙথাং কয়া সরকার অসিনা পায়খৎলি । তুংদা লৈবাক অসিগী লৌবুকশিংদা মশীং য়াম্লবা সোলার পম্পশিং খিল্লগনি । লৌউ-শিংউগী লমদা সাইন্সকী কান্নবশিং য়ৌহন্নবা সরকার অসিনা থবক পায়খৎলি ।মসিগী শরুক অমা ওইনা বনারাসিদা রাইস রিছাস সেন্তর লিংখৎলে । লৌ উবদা মগুন হেনগৎহনবগী মরুওইবগী মতাংদা প্রধান মন্ত্রিনা পনখি । মহাক্না হায়খি, চিন্জাক শেম-শাবগী হিরমদা থবক কয়া পায়খৎলে । গ্রিন রিভোলুসনগী মথংদা শঙ্গোম পুথোকপা ,খোইহি পুথোকপা, য়েন পুথোকপা অমসুং ঙা পুথোকপা হেনগৎহন্নবা থবক পায়খৎলে । ঈশিং ফজনা শীজিন্ননবা, লীদুনা থম্নবা হেন্নবা ফবা তেক্নোলোজি শীজিন্নবা অমসুং লৌ উবদা খ্বাইদগী নৌবা তেক্নোলোজি শীজিন্ননবা কৃষি কুম্ভা অদুদা প্রধান মন্ত্রিনা তকশিনখি । লৌমীশিংনাচরুমৈথাদনবাপাম্বৈশিংঅমসুংঅনৌবাতেক্নোলোজিশিংপ্রধানমন্ত্রিমোদীনাতকশিনখি।
পি.এম.না ওরিশাগী সি.এম.গা সাইক্লোনগী ফিভমগী মতাংদা ৱা খন্নখ্রে

প্রধান মন্ত্রী শ্রী নরেন্দ্র মোদীনা ওরিশাগী মফম খরদা ওইরিবা সাইক্লোনগী ফিভমগী মতাংদা মুখ্য মন্ত্রী শ্রী নবীন পত্নাইক্কা ৱা খন্নখ্রে। ত্বীত অমদা প্রধান মন্ত্রীনা হায়খি; “ওরিশাগী মফম খরদা ওইরিবা সাইক্লোনগী ফিভমগী মতাংদা সি.এম. @Naveen_Odisha জীগা ৱা খন্নখ্রে। কেন্দ্রনা মসিগী অৱা-অনা তারবা অসি লাকশিন্নবা পাংবা য়াবা মতেং পাংগনি হায়না থাজবা পীজরি। পুম্নমক্কা তেক্ত-কাইদবা অমসুং য়াইফনবা থৌনিজরি”।
ধনু যাত্রা হৌখিবদা প্রধান মন্ত্রীনা মীয়াম তরাম্না ওকখ্রে

ধনু যাত্রা হৌখিবদা প্রধান মন্ত্রী শ্রী নরেন্দ্র মোদীনা মীয়াম তরাম্না ওকখ্রে। নিংথিরবা ধনু যাত্রা অসি ওরিসাগী কলচরনি। প্রধান মন্ত্রীনা ত্বিৎ তৌখি; “নিংথিরবা ধনু যাত্রা অসি ওরিসাগী কলচরনি। যাত্রা অসি হৌখিবগা লোয়ন্না, মীওই খুদিংমক ঐনা তরাম্না ওকচরি। মসিগী যাত্রা অসিনা ঐখোয়গী খুন্নাইদা শান্তি ওইনা পুন্না হিংমিন্নবা অমসুং হরাওবগী ৱাখল্লোন মখা তানা পুরকপা ওইরসনু”।
পি.এম.না জনুৱারী ২৮দা করিয়াপা গ্রাউন্দদা পাঙথোক্কদবা এন.সি.সি. রেল্লীদা ৱা ঙাঙগদৌরি

প্রধান মন্ত্রী শ্রী নরেন্দ্র মোদীনা জনুৱারী ২৮, ২০২১দা করিয়াপা গ্রাউন্দদা পাঙথোক্কদবা নেসনেল কেদেত কোরগী রেলীদা ৱা ঙাঙগদৌরি‍। কেন্দ্রগী ঙাকশেল মন্ত্রী, চীফ ওফ দিফেন্স স্তাফ অমসুং আর্ম্দ সর্ভিস অহুমগী মকোকশিংনা থৌরমদুদা শরুক য়াগদৌরি‍। প্রধান মন্ত্রীনা থৌরমদুদা গার্দ ওফ ওনর, এন.সি.সি. কন্তিঞ্জেন্তশিংগী মার্চ পাস্ত য়েংগনি অমদি কলচরেল পর্ফোর্মেন্সশিং মীৎয়েং তাগনি‍।
মন্ত্রীমন্দলনা (অ) ইন্তর-বেঙ্ক লোকেল করেন্সী ক্রেদিৎ লাইন এগ্রিমেন্ত অমসুং (আ) ব্রিক্স ইন্তর-বেঙ্ক কোরপোরেসন মেকানিজমগী মনুং চন্না ইদিআইএম বেঙ্কনা ক্রেদিৎ রেতিংগা মরি লৈনবা কোওপরেসন মেমোরেন্দমদা খুয়েক পীনবদা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা (অ) ইন্তর–বেঙ্ক লোকেল করেন্সী ক্রেদিৎ লাইন এগ্রিমেন্ত অমসুং (আ) ব্রিক্স ইন্তর–বেঙ্ক কোরপোরেসন মেকানিজমগী মনুং চন্না ইদিআইএম বেঙ্কনা ক্রেদিৎ রেতিংগা মরি লৈনবা কোওপরেসন মেমোরেন্দমদা খুয়েক পীনবদা মখোয়গী অয়াবা পীখ্রে। য়ান্ন-ৱারোল অমসুং এমওয়ু অসি অম্ব্রেল্লা পেক্তনি অমসুং মহৌশাদা নন-বাইন্দিং ওইবনি, এগজিম বেঙ্ককী দাইরেক্তরশিংগী বোর্দনা মখোয়গী ফ্রেমৱর্ক্কী মনুংদা ইন্দিবিজিএল কোন্ত্রেক্ত অমা অমসুং নিগোসিএসনগী মনুংচনবা পীথোক–পীসিন তৌনবা লোইননা ৱারেপ লৌনবগীদমক অয়াবী পীরি। শাফু য়ান–ৱারোল অসিনা নাকল অনিমক্কী কান্নবগী মনুংদা মল্তিলেতরেল ইন্তরেক্সন চাওখৎহনগনি মসিনা ব্রিক্স লৈবাকশিংগা লোইননা পোলিতিকেল অমসুং ইকোনোমিক্কী ওইবা মরি অদু চেৎশিলহনগনি। য়ান–ৱারোলদা খুয়েক পীনবনা মরম ওইদুনা এগজিম বেহ্কতা সিদিএস, ভিইবি অমসুং বিএনদিইএসগুম্বা অচৌবা দিব্লপমেন্ত ফাইনান্স ইন্সতিত্যুসনগা লোইননা মালেমগী ওইবা ফম্বাক অমা ফংবা ঙম্লগনি। এগজিম বেঙ্কনা মতিক চাবা মতমদা অম্ব্রেল্লা এগ্রিমেন্ত শিজিন্নদুনা মখোয়গী থবক–থৌরমশিংগীদমক্তা মচাক–মথুম খোমজিন্নবগীদমক অসিগুম্বা মেম্বর ইন্সতিত্যুৎশিংদগী অমগা হেক্তা লোইননা এগ্রিমেন্ত তৌনবা য়াগনি। কমর্সিএল ওইবা তর্মশিংদা কনাগুম্বা মেম্বর ইন্সতিত্যুৎ অনি (খুদম ওইনা ভারত অমসুং খা অফ্রিকা)না কো–ফাইনান্সিংগীদমক্তা খুদোংচাবা ফংবা মতমদা ইন্সতিত্যুসন অনিনা সিঙ্গল করেন্সীগী খুদোংচাবা ফংগনি।
প্রধান মন্ত্রীনা দা. এ.পি.জে. অব্দুল কলামবু মহাক্কী মপোক কুমওন্না লাকপদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা হান্নগী রাস্ত্রপতি দা. এ.পি.জে. অব্দুল কলামবু মহাক্কী মপোক কুমওন্না লাকপদা ইকাই খুম্নবা উৎখ্রে। প্রধান মন্ত্রীনা খুন্নাইগী শরুক খুদিংমক্তা ইথিল পীখিবা দা. কলাম্না বিজ্ঞানিক অমসুং রাস্ত্রপতি অমা ওইনা শরুক তমখিবা অদুবু নীংশিংখ্রে। প্রধান মন্ত্রীনা ত্বিত তৌখি; “ঐখোয়গী হান্নগী রাস্ত্রপতি দা. এ.পি.জে. অব্দুল কলামবু ইকাই খুম্নবা উৎচরি। খুন্নাইগী শরুক খুদিংমক্তা ইথিল পীদুনা বিজ্ঞানিক অমসুং রাস্ত্রপতি অমা ওইনা ঐখোয়গী জাতিগীদমক শরুক তমখিবা অদুগীদমক মহাকপু মীয়াম্না শীংথানৈ।”
মন্ত্রীমন্দলনা থাও অমসুং গ্যাসগী লমদা ভারত অমসুং বোলারুসকী মরক্তা তৌনবা এমওয়ুদা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা থাও অমসুং গ্যাসকী লমদা ভারত অমসুং বেলারুসকী মরক্তা তৌনবা মেমোরেন্দম ওফ অন্দরর্স্তেন্দিং (এমওয়ু)দা মখোয়গী অয়াবা পীখ্রে। বেলারুসকী রাষ্ট্রপতিগী ভারতকী খোংচৎ মনুং সেপ্তেম্বর ১২, ২০১৭তা এমওয়ুদা খুয়েক পীনখিবনি। এমওয়ু অসিদগী ভারত অমসুং বেলারুসকী মরক্তা লৈবাক অনিগী ওইবা মরিদা চাওখৎপা পুরক্লগনি অমসুং থাও অমসুং নেচরেল গ্যাসকী লমদা লৈবাক অনিগী মরক্তা ইকোনোমিক অমসুং কমর্সিয়েলগী ওইবা মতেং পীনবা হেনগৎলগনি হায়না থাজনরি। এমওয়ু অসিগী মখাদা লৈবাক অনিনা অপস্ত্রীম অমসুং দাউনস্ত্রীম অনিমক্কী থবক-থৌরমশিং, কেপাসিতী বিল্দিং, তেক্নোলোজী পীথোক-পীসিন তৌনবা, থাও পুথোকপা হেনগৎহনবা অমসুং ভারত্তা মতিকচাবা লমশিং শেমগৎপদা পুন্না থবক তৌমিম্নগনি। এমওয়ু অসি খুয়েক পীনখিবা নুমিৎতগী চহি অহুম চৎনগনি।
প্রধান মন্ত্রী অমসুং কানাদাগী প্রধান মন্ত্রীগী মরক্তা তেলিফোন্দা ৱারী শানখ্রে

প্রধান মন্ত্রীনা কানাদাগী প্রধান মন্ত্রী হিজ এক্সিলেন্সী জস্তিন ত্রুদোগী ঙসি তেলিফোন্দা ৱারী শানখ্রে। লুচিংবা অনিনা কোবিদ-১৯ লাইচৎকী মতাংদা হৌজিক ওইরিবা মালেমগী ফিভমদা খন্ন-নৈনখি। মখোয়না গ্লোবেল সোলিদরিতী অমসুং কোওর্দিনেসন, সপ্লাই চেনগী মেন্তিনেন্স অমসুং কোলাবোরেতিব রিসর্স এক্তিবিতীশিংগী মরুওইবদা য়ানখি। প্রধান মন্ত্রীনা কানাদাদা লৈরিবা ভারতকী নাগরিকশিং, মরু ওইনা ভারতকী মহৈরোইশিংদা তেঙবাং ফংহনবগীদমক কানাদাগী প্রধান মন্ত্রীবু থাগৎপা ফোংদোকখি। প্রধান মন্ত্রী ত্রুদোনা ভারত্তা লৈরিবা কানাদাগী নাগরিকশিংগীদমক ভারত সরকারনা তেঙবাং ফংহনবদা থাগৎপা ফোংদোকখি। হিদাক-লাংথক্কী লমদা ভারতকী প্রদক্তিব কেপেবিলিতীশিং কানাদা য়াওনা মালেমগী নাগরিকশিংবু ভারতকী খ্বাইদগী ফবা তৌবা ঙম্বদা তেঙবাং পীনবগীদমক্তা ফংগনি হায়না প্রধান মন্ত্রীনা থাজবা পীখি। লুচিংবা অনিনা ৱাফম অসিদা য়ানবা পুরকখি মদুদি ভারত অমসুং কানাদাগী মরক্তা অখন্ননা কোবিদ-১৯গীদমক ভেক্সিন নত্ত্রগা অনা লাইয়েংবগী সোলুসনশিং পুথোক্নবা পান্দমদা রিসর্স অমসুং তেক্নোলোজীদা তেঙবাং পীনবগী থোংদা লাইচৎ অসি থেংননবা মালেম্না হোৎনরিবা অসিদা মতিক চানা থৌদাং য়াবা ঙমগনি।
মন্ত্রীমন্দলনা শনবীশিং অমসুং মখোগী চারোল-শুরোনগী ঙাকশেল অমসুং চাউখৎ-থৌরাং ঙাক্তুনা থম্নবগীদমক রাস্ত্রীয় কামধেনু আয়োগ লিংখৎপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা শনবীশিং অমসুং মখোগী চারোল-শুরোনগী ঙাকশেল অমসুং চাউখৎ-থৌরাং ঙাক্তুনা থম্নবগীদমক রাস্ত্রীয় কামধেনু আয়োগ লিংখৎনবা হায়জরকপদা অয়াবা পীখ্রে। থেংনরিবা: রাস্ত্রীয় কামধেনু আয়োগ লিংখৎপনা লমদমসিগী মরুশিং শেমগৎ-শাগৎপা অমসুং ঙাক্তুনা থম্বা য়াওনা লৈবাক অসিদা শা-শনগী মশিং শেমগৎপা, ঙাক-শেনবা অমসুং তৌবা অমসুং চাউখৎহনবা ঙমহল্লগনি। মসিনা লাইবস্তোক সেক্তরগী শাহৌ হেঙ্গৎহল্লগনি। রাস্ত্রীয় কামধেনু আয়োগনা ভেতিনরী, এনিমেল সাইন্সেস নত্ত্রগা এগ্রীকলচর য়ুনিবর্সিতী নত্ত্রগা দিপার্তমেন্তশিং নত্ত্রগা কেন্দ্র/রাজ্য সরকারনা নেকপা ওলুপশিংগা লোয়ননা ব্রীদিং অমসুং শনবী য়োকপা থাকপা, ওর্গানিক মেন্যুর, বাইওগ্যাস অসিনচিংবশিংদা পুন্না থবক তৌমিন্নগনি। য়ুমফম: শনবীশিং অমসুং মখোগী চারোল-শুরোনগী ঙাকশেল অমসুং চাউখৎ-থৌরাং ঙাক্তুনা থম্নবগীদমক রাস্ত্রীয় কামধেনু আয়োগ লিংখৎপনা পোলিসী ফ্রেমৱার্ক অমদি লৈবাক অসিদা শনবী ঙাক্তুনা থম্বা অমসুং চাউখৎ-থৌরাংগী থৌরমশিংদা মায়কৈ পীবা অমসুং শনবীশিংগী য়াইফ-থৌরাংগীদমক মতিক চাবা আইন চৎনহনবা ঙমহল্লগনি। মসি ২০১৯-২০গী য়ুনিয়ন বজেৎতা আয়োগ অসি লিংখৎনবা লাওথোকখিবা অদু থবক ওইনা পাংথোকপনি।
পি.এম.না আই.এফ.এফ.সি.ও.গী চেয়রমেন সর্দার বালবিন্দর সিংহ নকাই জীনা লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা আই.এফ.এফ.সি.ও.গী চেয়রমেন সর্দার বালবিন্দর সিংহ নকাই জীনা লৈখিদবদা থম্মোয় শোক্না অৱাবা ফোংদোকখ্রে। ত্বীত অমদা প্রধান মন্ত্রীনা হায়খি; “সর্দার বালবিন্দর সিংহ নকাই জী লৌউ শিংউবা অমসুং কোওপরেতিব সেক্তরদা শক্নাইরবা মীওই অমনি। মহাক্না লৌমীশিংবু শক্তি লৈনবা মাংজিল থাদুনা থৌদাং কয়া লৌবিখি। মহাক্না লৈখিদবা অসি নুঙাইতবা অমনি। মহাক্কী ইমুং অমসুং য়াইফনবা খনবশিংগীদমক অৱাবা ফোংদোকচরি। মহাক্কী থৱায়না ইংনা চিক্না লৈবা ওইরসনু”।
প্রধান মন্ত্রীনা ব্রাজিলগী প্রসিদেন্তগী মীখলদা মাইপাকপগীদমক লুইজ ইনাসিও লুলা দা সিলবাদা নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা ব্রাজিলগী প্রসিদেন্তগী মীখলদা মাইপাকপগীদমক লুইজ ইনাসিও লুলা দা সিলবাদা নুংঙাইবা ফোঙদোকখ্রে। প্রধান মন্ত্রীগী লোইশঙনা ত্বিত তৌখি; "ব্রাজিলগী রাস্ত্রপতিগী মীখলদা মাইপাকপগীদমক @LulaOficialবু নুংঙাইবা ফোঙদোকচরি। ঐখোয়গী বাইলেতরেলগী মরীশিং অসি হেন্না চেৎশিন্নবা অমসুং পাকথোক-চাউথোকহন্নবা অমসুং মালেমগী ওইবা সমস্যাশিংদা ঐখোয়না তেংবাং পীননবা পুন্না থবক তৌমিন্নগনি হায়না ঐহাক্না থাজবা থম্মি: পি.এম."
শক্তি লৈবা “তেক্লোলোজি গ্রুপ” অমা শেম্বা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা শক্তি লৈবা “তেক্লোলোজি গ্রুপ” অমা শেম্বা য়ারে । অকুপ্পশিং : ভারত সরকারগী প্রিন্সিপাল সাইন্তিফিক এদভাইজরনা মসিগী চেয়রমেন ওইবা মেম্বর ১২ লৈবা তেক্নোলোজি গ্রুপ অমা শেম্বা মন্ত্রীমন্দলনা অয়াবা পীরে । গ্রুপ অসিনা মতম চানা খ্বাইদগী নৌবা তেক্নোলোজিশিং, মেপ্পিং তেক্নোলোজি অমসুং তেক্নোলোজি প্রদকশিং, লৈবাক্কী লেবোরেতোরিশিং অমসুং সরকারগী আর অমসুং দি লুপশিংনা পুথোকপা তেক্নোলোজিশিং শেন তানবা, অখন্নবা মরুওইবা তেক্নোলোজিশিং মশা মরোদোম শেমগৎনবা লম্বী শেম্বা অমসুং তেক্নোলোজি শেমগৎনবা চুনবা আর অমসুং দি প্রোগ্রামশিং খনবগী মতাংদা পাউতাক পীগনি । অচৌবা কান্নবা তেক্নোলোজি গ্রুপ অসিদা য়াওগনি :- a. তেক্নোলোজি পীগদবা অমনা শেমগৎকদবা তেক্নোলোজি অমসুং তেক্নোলোজি লৈনবগী থৌশিলগী মতাংদা খ্বাইদগী ফবা পাউতাক পীগনি ; b. নৌনা পুথোরকপা তেক্নোলোজিশিং শীজিন্নবা অমসুং থৌশিলগী মতাংদা ইন-হাওস এক্সপরতাইজ অমা শেমগৎপা c. পি এস য়ুশিং, নেসনেল লেবশিং অমসুং রিছাস ওর্গনাইজেসনশিংদা শেমগৎপা/শেমগৎলিবা লৈবাক্কী তেক্নোলোজিশিং তুংকোইনা শীজিন্নবা । থবক ওইনা পাংথোক্নবা লাল্লোং অমসুং পান্দমশিং তেক্নোলোজি গ্রুপতা য়াওরিবা মখোঙ অহুম অদুদি : I. পোলিসি শেমগৎপা; II. লৈবগী থবক ফগৎহনবা অমসুং III. রিছাস অমসুং দিবলপমেন্তগী থবকশিং পুক্নিং থৌগৎপা তেক্নোলোজি গ্রুপনা পাংথোক্নবা পান্দম থমলিবা :- i. শেন-থুম চাওখৎনবা অমসুং ভারতকী উদোক চাউখৎনবা ভারতনা খ্বাইদগী নৌবা তেক্নোলোজিশিং শীজিন্নবা চুনবা থৌশিলশিং পায়খৎপা; ii. হিরম খুদিংমক্তা অনৌবা তেক্নোলোজিশিংগী মতাংদা থিজিন্নবা সরকারদা পাউতাক পীবা; iii. ভারত শীনবা থুংনা লৈরিবা তেক্নোলোজি অমসুং ফংলিবা তেক্নোলোজি পোৎথোকশিংগী অনৌবা মেপ অমা থম্বা ; iv. মরুওইবা তেক্নোলোজিশিং লৈবাক অসিদা শেমগৎনবা লম্বী শেম্বা ; v. তেক্নোলোজি য়োল্লিবশিংদা অমসুং লৈনবগী মতাংদা সরকারদা পাউতাক পীবা ; vi. দেতা সাইন্স অমসুং আর্তিফিসিয়েল ইন্তিলিজেন্স য়াওনা নৌনা পুথোরকপা তেক্নোলোজিশিং শেমগৎনবা মিনিস্ত্রিশিং, দিপার্তমেন্তশিং অমসুং রাজ্য সরকারশিংদা পাউতাক পীবা অমসুং ত্রেনিং পীবা অমসুং মচাকশিং শেমগৎপা vii. য়ুনিভর্সিতিশিং অমসুং লনাই কম্পেনিশিংগা রিছাসকী লমদা সরকারগী লেবশিংগা মতেং পীন্নবা থৌশিলশিং পুথোকপা; অমসুং viii. আর অমসুং দিগী পুখৎলকপা ৱাফমশিং ময়ামগী ওইনা চৎনবা য়ারবা কাংলোন অমা শেম্বা । নুঙগীৱারোল তেক্নোলোজি সেক্তরদা মরুওইবা ৱাফম মঙা লৈরি : (ক) তেক্নোলোজি শেমগৎপদা পাউ ফাওনদবা (খ)সব-ওপতিমেল ইন্দস্ত্রিয়েল দিবলপমন্দগী থাক য়ৌনবা তেক্নোলোজি শেমগৎতবা নৎত্রগা শীজিন্নদবা (গ) তেক্নোলোজি শেন তান্নবা য়াওনা অনি থোক্না শীজিন্নদবা (ঘ) আর অমসুং দিগী থবকশিং অসি তেক্নোলোজি শেমগৎনবা থবকশিংগা চানদবা (ঙ) খুন্নাই অমসুং ইন্দস্ত্রিদা শীজিন্নগদবা মরুওইবা তেক্নোলোজি মশক খঙবগী তঙাইফদবা । হায়রিবা মথক্কী খুদোংচাদবশিং অসি কোকহন্নবা তেক্নোলোজি গ্রুপ শেম্বনি ।
প্রধান মন্ত্রীনা মেথমেতিসিয়ন অমসুং পদ্মাশ্রী মনা ফংলবা, শ্রী আর.এল. কশ্যপ্না লৈখিদবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা মেথমেতিসিয়ন অমসুং পদ্মাশ্রী মনা ফংলবা, শ্রী আর.এল. কশ্যপ্না লৈখিদবদা নুংঙাইতবা ফোংদোকখ্রে। প্রধান মন্ত্রীনা অসুম্না ত্বীত তৌখি: “শ্রী আর.এল. কশ্যপ অসি শক্তম য়াম্বা অমসুং মমিং চৎপা স্কোলর অমনি। মহাক্তি অঙ্ক অমসুং সাইন্সকী অথোইবা লৌশিং লৈবনি। মহাক্না ভারতকী নাৎকী হৌরকফমদা য়াম্না চাউথোকচবা ফাওজখি অমসুং মশামকসু ভেদিক স্তদিজতা শক্নাইরবা মীওইনি। মহাক লৈখিদবনা ঐহাকপু ৱাহল্লে। মহাক্কী ইমুং মনুংগী অৱাবদা ঐহাকসু শরুক য়ারি। ওম শান্তি”।
মিলাদ-উন-নবি লাকপদা প্রধান মন্ত্রীনা লৈবাক্কী মীয়ামদা য়াইফ-পাউজেল পীরি

ঙসি মিলাদ-উন-নবি থৌরমদা প্রধান মন্ত্রীনা লৈবাক্কী মীয়ামদা য়াইফ-পাউজেল পীরি। প্রধান মন্ত্রীনা হায়খি “মিলাদ-উন-নবিদা য়াইফ-পাউজেল পীজরি। প্রোফেত মহমদকী ৱাখল্লোনশিংনা ইথিল পীদুনা, ঙসিগী নুমিৎ অসিনা খুন্নাইদা পুন্না হিংমিন্নবা অমসুং মীগী অৱাবা খঙবগী থৌনা হেন্না লৈবা ওইরসনু। মফম খুদিংদা শান্তি লৈবা ওইরসনু”।